CELEX: 32004R1143
Language: lv
Date: 2004-06-22 00:00:00
Title: Komisijas Regula (EK) Nr. 1143/2004 (2004. gada 22. jūnijs), ar ko groza Regulu (EK) Nr. 143/2004 par termiņu piedāvājumu iesniegšanai attiecībā uz konkursa pēdējo daļu Zviedrijas intervences aģentūras rīcībā esošu kviešu tālākpārdošanai iekšējā tirgū

23.6.2004   
            
            
               LV
            
            
               Eiropas Savienības Oficiālais Vēstnesis
            
            
               L 222/7
            
         
      KOMISIJAS REGULA (EK) Nr. 1143/2004
   (2004. gada 22. jūnijs),
   ar ko groza Regulu (EK) Nr. 143/2004 par termiņu piedāvājumu iesniegšanai attiecībā uz konkursa pēdējo daļu Zviedrijas intervences aģentūras rīcībā esošu kviešu tālākpārdošanai iekšējā tirgū
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopējās organizācijas izveidi (1), un īpaši tās 5. pantu,
   tā kā:
   
               (1)
            
            
               Ar Komisijas Regulu (EK) Nr. 143/2004 (2) ir atvērts pastāvīgs konkurss Zviedrijas intervences aģentūras rīcībā esošu kviešu tālākpārdošanai iekšējā tirgū, kurā termiņš konkursa pieteikumu iesniegšanai konkursa pēdējā daļā ir 2004. gada 24. jūnijs.
            
         
               (2)
            
            
               Ņemot vērā pašreizējo situāciju tirgū, konkursa pēdējās daļas termiņš jāatliek.
            
         
               (3)
            
            
               Tāpēc jāgroza Regula (EK) Nr. 143/2004.
            
         
               (4)
            
            
               Šajā regulā paredzētie pasākumi ir saskaņā ar Labības pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 143/2004 4. panta 1. punkta trešo daļu aizstāj šādi:
   
      “Termiņš piedāvājumu iesniegšanai attiecībā uz konkursa pēdējo daļu iestājas 2004. gada 15. jūlijā pulksten 9.00 (pēc Briseles laika).”
   
   2. pants
   Šī regula stājas spēkā tās publicēšanas Eiropas Savienības Oficiālajā Vēstnesī dienā.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 22. jūnijā
      
         
            Komisijas vārdā —
         
         
            Komisijas loceklis
         
         Franz FISCHLER
         
      
   
   
      (1)  OV L 181, 1.7.1992., 21. lpp. Regulā jaunākie grozījumi izdarīti ar Regulu (EK) Nr. 1104/2003 (OV L 158, 27.6.2003., 1. lpp.).
   
      (2)  OV L 24, 29.1.2004., 34. lpp.